Iz programa segedinske televizije:

SAVETOVANJE PARAZITOLOGA U SEGEDINU

Tekst uz početnu sliku:

Srpski i mađarski istraživači ispituju za životinje i ljude opasne parazite. Stručnjaci dveju zemalja sastali su se u Segedinu u Nastavnom centru zoološkog vrta i razgovarali o mogućnostima saradnje. Cilj im je da uz pomoć sredstava iz projekata pokrenu prikupljanje uzoraka u obe države.

Uz video:

Narator:

Više vrsta komaraca koje prenose tropske bolesti se kod nas pojavilo zadnjih godina. Od njih se sve češće i kod ljudi pojavljuje crv (filarija), kojeg sa životinje na čoveka takođe prenose komarci, rekao je predsednik Mađarskog društva parazitologa. Značajan razlog tome je migracija i klimatske promene. U Mađarskoj su leta sve toplija i sa sve više padavina, i to može da bude razlog pojave do sada kod nas nepoznatih parazita.

Prof. Robert Farkaš, predsednik Drušva parazitologa Mađarske:

Stvaraju se bolji uslovi, bilo aktivnim kretanjem (letenjem), bilo usled vazdušnih struja, da sa juga dospeju u Mađarsku takvi insekti koji sišu krv i pri tome šire bolesti koje se do sada praktično kod nas nisu javljale, ili smo ih sam vrlo retko sretali. Sad je već izvesno da i u Mađarskoj nalazimo takve vrste krpelja koji do sada nisu bili prisutni, a oni imaji prvenstveno veterinarski, ali i medicinski značaj, jer mogu sa životinje na čoveka ili sa čoveke na čoveka da prenose takve uzročnike bolesti o kojima smo do sada imali samo podatke iz stručne literature.

Narator:

Između 2007. i 2011. godine je dvanaestak novih slučajeva koje prenose komarci ustanovljeno godišnje. Pre par godina je srčani crv uneo nemir u Mađarskoj, a našli su ga u psima u okolini Segedina. Kod čoveka retko izaziva ozbiljnije tegobe, ali kod pasa može da bude smrtonosan.

Dr Ištvan Kucsera, član predsedništva Društva parazitologa Mađarske:

Sa tim mogućnostima treba računati, i Odeljenje za parazitologiju Nacionalnog centra za epidemiologiju, kao Nacionalna referentna laboratorija za humane parazitarne bolesti, jedina tog tipa u Mađarskoj, sremna je za dijagnostiku tih parazita, odnosno parazitarnih bolesti.

Narator:

Kriza u vezi migranata stručnjacima otežava delotvoran rad u prikupljanju uzoraka. I novac će biti potreban, zato traže takva projektna finansiranja pomoću kojih će srpski i mađarski istraživači moći međusobno da sarađuju.